Per Sören Johansson

Per Sören Johansson (født 20. mars 1975 i Göteborg) er en tidligere svensk fotballspiller og nåværende trener for Luleå FF. Han var regnet som en fysisk og arbeidsom midtbanespiller, som også ble mye skadet på grunn av sin oppofrende spillestil på banen.

Johansson startet sin fotballkarriere hos Lerkils IF før han på juniornivå gikk videre til IFK Göteborg. Derfra gikk han videre til GAIS, hvor han fikk sitt endelige gjennombrudd. Etter tre sesonger i klubben, hvor han spilte over 70 kamper og skåret 20 mål samt ble kåret til årets klubbspiller i 1997, meldte han overgang til Hamarkameratene vinteren 2000. Hos Hamarklubben fikk han over 50 kamper til tross for at han var mye skadet. 

Han ble høsten 2002 lånt ut til Skeid, før han ved årsskiftet dro tilbake til Sverige og Bodens BK hvor han spilte ut sesongen 2003. I 2004 spilte han en kort periode hos FC Trollhättan, før han ved hjelp av en klausul i kontrakten dro videre til IFK Luleå samme år.Kuriren.nu – IFK Luleå snuvar BBK på chockvärvningen (Av Anders Appelgren – Publisert 5. august 2004, besøkt 7. april 2009) Etter ett år i Luleå dro han videre til Piteå IF, hvor han avsluttet karrieren i 2007.Kuriren.nu – Palle tar nästa steg (Av Anders Appelgren – Publisert 29. april 2005, besøkt 7. april 2009) Etter dette ble han ansatt som trener hos Luleå FF.Norrländska Socialdemokraten.se – Den målvaktstavlan kan stå Luleå FF mycket dyrt (Publisert 3. september 2007, besøkt 7. april 2009)

 Referanser 

 Eksterne lenker 
 Gais.se – Johanssons spillerprofil hos GAIS
 HamKam.no – Johanssons spillerprofil hos Hamarkameratene

Kategori:Svenske fotballspillere
Kategori:Svenske fotballtrenere
Kategori:Fotballspillere for IFK Göteborg
Kategori:Fotballspillere for GAIS
Kategori:Fotballspillere for HamKam
Kategori:Fotballspillere for Skeid Fotball
Kategori:Fotballspillere for Bodens BK
Kategori:Fotballspillere for FC Trollhättan
Kategori:Personer fra Göteborg
Kategori:Fødsler i 1975